ಗ್ಯಾಸ್‌ ಕ್ರೊಮ್ಯಾಟೋಗ್ರಫಿ ಎನ್ನುವುದು ವಿಭಜನೆ ಮಾಡದೆಯೇ ಹಿಂಗಿಸಬಹುದಾದ ಸಂಯುಕ್ತಗಳನ್ನು ಬೇರ್ಪಡಿಸಲು ಮತ್ತು ವಿಶ್ಲೇಷಿಸಲು ವಿಶ್ಲೇಷಣಾತ್ಮಕ ರಸಾಯನಶಾಸ್ತ್ರದಲ್ಲಿ ಬಳಸುವ ಕ್ರೊಮ್ಯಾಟೋಗ್ರಫಿ. ಗ್ಯಾಸ್‌ ಕ್ರೊಮ್ಯಾಟೋಗ್ರಫಿಯ ಸಾಮಾನ್ಯ ಉಪಯೋಗಗಳೆಂದರೆ ನಿರ್ದಿಷ್ಟ ವಸ್ತುವಿನ ಶುಭ್ರತೆಯನ್ನು ಪರೀಕ್ಷಿಸುವುದು, ಅಥವಾ ಒಂದು ಮಿಶ್ರಣದ ವಿವಿಧ ಘಟಕಗಳನ್ನು ಬೇರ್ಪಡಿಸುವುದು (ಅಂತಹ ಘಟಕಗಳ ಸಾಪೇಕ್ಷ ಪರಿಮಾಣವನ್ನು ಕೂಡ ನಿರ್ಧರಿಸಬಹುದು). ಕೆಲವು ಸಂದರ್ಭಗಳಲ್ಲಿ ಗ್ಯಾಸ್‌ ಕ್ರೊಮ್ಯಾಟೋಗ್ರಫಿಯ ಸಹಾಯದಿಂದ ಒಂದು ಸಂಯುಕ್ತವನ್ನು ಗುರುತಿಸಬಹುದು. ಸಂಸ್ಕರಣಾ ಕ್ರೊಮ್ಯಾಟೋಗ್ರಫಿಯಲ್ಲಿ, ಮಿಶ್ರಣದಿಂದ ಶುದ್ಧ ಸಂಯುಕ್ತಗಳನ್ನು ತಯಾರಿಸಲು ಗ್ಯಾಸ್‌ ಕ್ರೊಮ್ಯಾಟೋಗ್ರಫಿಯನ್ನು ಬಳಸಬಹುದು.